text: Ymisk roknistykkir kunnu koma í spæl sunnudagin, men um Føroyar vinna ella fáa stig í Eysturríki er ikki neyðugt at stúra fyri EM-plássinum. Annars eru tað innanhýsis stig/mál.
text: #000001
text: Ein fullsett høll og eitt vælspælandi føroyskt lið. 33-26 sigurin í gjár kann, saman við hinum úrslitunum higartil, vera nóg mikið til eitt EM-atgongumerki (Mynd: Sverri Egholm)
text: #000002
text: Stóri og søti sigurin hjá føroyska A-landsliðnum við monnum í gjárkvøldið merkir, at Føroyar eru í góðari støðu, í mun til at spæla seg til EM-endaspælið næsta ár.
text: #000003
text: Støðan í bólkinum áðrenn síðsta umfar:Eysturríki 10 stig Rumenia 4 stigFøroyar 4 stigUkraina 2 stig
text: #000005
text: Føroyar eru betri enn Ukraina innanhýsis, men Rumenia er betri enn Føroyar innanhýsis
text: #000006
text: Portalurin fer ikki at greiða frá øllum møguleikunum út í æsir her, tí teir eru so nógvir. Tað er tó greitt, at Føroyar í løtuni eru bestar av trý'arunum. Tað eru bert stigini móti liðum, ið enda í topp-tvey, sum telja her. Av tí at Føroyar vunnu annan dystin á Rumenia, liggja okkara so væl fyri. Rumenia er nummar tvey í okkara bólki.
text: #000007
text: Tað er næstan eisini heilt greitt, at okkara tryggja sær eitt EM-pláss við í minsta lagi at fáa stig í Eysturríki sunnudagin. Um tað ikki skal røkka, so skulu fleiri "undur til": Tað vil siga, at Italia, Bosnia, Estland øll skulu fáa minst trý stig næstu dagarnar, umframt at tey betra væl og virðiliga um málúrttøkuna. Grikkaland skal eisini fáa stig í Niðurlondum. Øll hesi fýra londini, ið Føroyar kappast við eru - eins og okkara - undirtippað.Roknistykki yvir trý'ararnar sum tað stendur nú - Italia, Bosnia og Estland spæla øll í kvøld, og skulu vit vóna, at tey ikki fáa stig til høldar (Mynd: EHF/Wikipedia)
text: #000008
text: Hóast Føroyar tapa, so kann nógv verða bjargað við, at Ukraina ikki vinnur á Rumenia í okkara bólki. Føroyar eru betri innanhýsis enn Ukraina men verri enn Rumenia. Tapa Føroyar, samstundis sum Ukraina vinnur, so enda øll hesi trý á fýra stigum, og so er tað eitt roknistykki við samanlagdari innanhýsis málúrttøku. Har eru rumenar í bestu støðuni, sum nú er - Ukraina er ringast fyri. Tí kann tað gerast umráðandi fyri føroyingar, at sigurin í gjár gjørdist so greiður.
text: #000009
text: Um Føroyar fáa fleiri stig móti Eysturríki, enn Rumenia fær móti Ukraina, so er líkamikið við hesum roknistykkinum um besta trý'ara: So eru okkara víðari sum nummar tvey í bólkinum. Av tí at Eysturríki vann á rumenum í gjár, hava eysturríkar einki at spæla fyri sunnudagin. Teir eru tó framvegis favorittar móti Føroyum - tvey mál vóru á muni millum liðini í Føroyum.
text: #000010
text: Elias Ellefsen á Skipagøtu skoraði 13 mál og legði upp til níggju. Hann var ikki við í fyrra dystinum móti Ukraina ella seinast móti Eysturríki - Elias verður aftur ein lykil sunnudagin (Mynd: Sverri Egholm)Føroyska liðið skal hugsavna seg um at vinna næsta dyst eisini, men skal fyrst í dag hugsavna seg um restitutión - teir, ið spældu lítið ella einki hava eina harðari venjing. Venjing er síðani aftur í morgin, áðrenn leiðin gongur til Eysturríkis, umvegis Keypmannahavn og Zürich leygardagin. Brakið í Bregenz stendur klokkan 17 sunnudagin. Eftir tann dystin vita vit, um vit skulu við til EM-endaspælið næsta ár ella ikki. Føroyska liðið hevur eftir sigurin í gjár lagunan í egnum hondum.
text: #000011
text: Portalurin verður til staðar til venjing seinnapartin og eisini á túrinum til Eysturríkis. Tað vil siga, at vit hava landsliðstilfar allar teir næstu dagarnar og fylgja føroysku monnunum tætt í royndini at koma til EM-endaspælið 2024.
text: #000012
text: 6. og síðsta umfar í bólki 4Sunnudagin 30. apríl
text: #000013
text: Kvinnurnar komnar uppá pláss í Kýpros
text: #000019
text: Brandur skoraði sítt fyrsta mál fyri Fredrikstad
text: #000023